
**סוכן 07**, שלום.

קיים ארגון בשם **Eclipse**. הארגון אחראי להגנה על מידע קרדינלי, שיכול לשנות את תודעת העולם אם ייחשף. הארגון הוקם לאחר מלחמת העולם השנייה, ונועד לשמור את הסודות הרגישים ביותר של מדינות רבות, ולשמור על יציבות הביטחון הבינלאומי.

ביומיים האחרונים, הארגון נתקל באיום. האקר שזהותו לא ידוע והמכונה 'bob', הצליח לחדור למערכת הארגון ולגנוב קובץ רגיש המכיל מידע הקרדינלי ביותר. מדובר בקובץ המכיל רשימות סוכנים בכירים, תכניות פעולה סודיות ופרטים טכניים על מערכות הבטחה. מידע זה יכול לערער את יציבות העולם ולחשוף סודות ביטחוניים קריטיים אם יגיע לידיים הלא נכונות.

כדי לגשת לקובץ ולהחזירו, יש למצוא את מערכת האחסון בה 'bob' אחסן את הקובץ הגנוב. אך הדבר לא נגמר כאן, כניסה למערכת דורשת שם משתמש וסיסמא. ללא פרטי ההתחברות הללו, לא נוכל לשחזר את הקובץ ולהחזיר את השליטה לידינו.

'bob' הוא לא סתם האקר. הוא כבר השתלט על מערכות רבות ברחבי העולם ותמיד השאיר אחריו רמזים מתוחכמים כדי לסבך את הפועלים נגדו ולשעשע את עצמו. כל צעד שלו היא תוכנת מתוכננת היטב, וכל צעד שלנו חייב להיות מדויק ומחושב.

המשימה שלך, לאתר את המערכת. למצוא את שם המשתמש והסיסמא שיאפשרו להתחבר למערכת ולגשת למידע שנגנב ולהחזיר את הקובץ. כל שנייה שעוברת מבלי השגת הקובץ בחזרה עלולה להביא לחשיפת המידע.

לתחילת המשימה, צפו ונסו למצוא רמזים מתוך הסנפת Wireshark שהוסנפה במערכת הארגון ביומיים האחרונים.

[Iternet Traffic.pcapng](https://drive.google.com/drive/folders/1KgfmjyXTc2pMVVxjH91oV9__JfNHLISn?usp=sharing)

הצלחת המבצע ובטחון העולם תלויה בך, **בהצלחה!**